|  |  |  |
| --- | --- | --- |
| **ΕΛΛΗΝΙΚΗ ΔΗΜΟΚΡΑΤΙΑ**  **ΥΠΟΥΡΓΕΙΟ ΠΑΙΔΕΙΑΣ, ΘΡΗΣΚΕΥΜΑΤΩΝ ΚΑΙ ΑΘΛΗΤΙΣΜΟΥ**  -----  ΠΕΡΙΦΕΡΕΙΑΚΗ ΔΙΕΥΘΥΝΣΗ ΠΡΩΤΟΒΑΘΜΙΑΣ ΚΑΙ ΔΕΥΤΕΡΟΒΑΘΜΙΑΣ ΕΚΠΑΙΔΕΥΣΗΣ  ΚΡΗΤΗΣ | https://e-mathiteia.minedu.gov.gr/img/mathiteia_logo.png | |
|  | | |
|  | **Ηράκλειο**, 17-10-2023 | |
| **ΔΕΛΤΙΟ ΤΥΠΟΥ** | | |
|  |  |

Εκδόθηκε από την Περιφερειακή Διεύθυνση Εκπαίδευσης Κρήτης, η Πρόσκληση Υποβολής Αιτήσεων για Εκδήλωση Ενδιαφέροντος Εκπαιδευτικών ΕΠΑ.Λ. και Ε.Κ. για Θέσεις Εποπτών Εκπαιδευτικών σε Ειδικότητες το Μεταλυκειακού Έτους-Τάξης Μαθητείας-Περιόδου 2023-2024.

Η διαδικασία επιλογής των υποψήφιων εποπτών - εκπαιδευτικών είναι η ακόλουθη:

***Προθεσμία Υποβολής αιτήσεων***

Οι ενδιαφερόμενοι υποβάλλουν αιτήσεις συμμετοχής ως επόπτες - εκπαιδευτικοί στο Μεταλυκειακό Έτος – Τάξη Μαθητείας περιόδου 2023-2024, **Τρίτη 17/10/2023, ώρα 15:00 μ.μ. έως και τη Δευτέρα 23/10/2023 και ώρα 10:00 π.μ.**

***Διαδικασία Υποβολής αιτήσεων***

Η αίτηση και τα απαραίτητα δικαιολογητικά υποβάλλονται από τους ενδιαφερόμενους μέσω του Πληροφοριακού

Συστήματος Διαχείρισης Τάξης Μαθητείας (<https://e-mathiteia.minedu.gov.gr>).

Στην αίτηση τους οι υποψήφιοι δηλώνουν με σειρά προτεραιότητας έως και δύο ΕΠΑ.Λ. – ειδικότητες του

επισυναπτόμενου Πίνακα 1.

***Δικαιολογητικά***

Τα απαραίτητα δικαιολογητικά για υποβολή αίτησης συμμετοχής είναι τα ακόλουθα:

* Βεβαιώσεις Προϋπηρεσίας επόπτη - εκπαιδευτικού του Μεταλυκειακού Έτους - Τάξης Μαθητείας, σύμφωνα με το πρότυπο που είναι αναρτημένο στο πληροφοριακό σύστημα Μαθητείας στην ενότητα έντυπα, θεωρημένες από τον Δ/ντή του Ε.Κ./ΕΠΑ.Λ., για τις Φάσεις Μαθητείας Γ, Δ, ΣΤ και Ζ. Στις βεβαιώσεις πρέπει να αναγράφονται οι ώρες διδασκαλίας του εργαστηριακού μαθήματος ειδικότητας που πραγματοποίησε ο υποψήφιος ανά φάση.
* Βεβαίωση διδασκαλίας ως επιμορφωτής ή βεβαίωση παρακολούθησης του προγράμματος επιμόρφωσης σε θέματα μαθητείας της πράξης «Επιμόρφωση εκπαιδευτικών/εκπαιδευτών σε θέματα μαθητείας» με κωδικό ΟΠΣ(MIS) 5008057 που υλοποιείται από το Ι.Ε.Π. ή αντίστοιχης επιμόρφωσης σε θέματα μαθητείας διάρκειας τουλάχιστον τριάντα πέντε (35) ωρών.
* Πρόσφατο Πιστοποιητικό Υπηρεσιακών Μεταβολών, στο οποίο αναγράφεται ο συνολικός χρόνος διδακτικής υπηρεσίας του υποψηφίου σε Ε.Κ./ΕΠΑ.Λ. ως 30-06-2023\*

***Σημειώνεται ότι τα ανωτέρω δικαιολογητικά θα υποβληθούν ηλεκτρονικά μαζί με την αίτηση συμμετοχής και σύμφωνα με τις οδηγίες που αναρτώνται στο Πληροφοριακό Σύστημα Διαχείρισης Τάξης Μαθητείας.***

***\* Το Πιστοποιητικό υπηρεσιακών Μεταβολών θα μπορεί να κατατεθεί σε μεταγενέστερο χρόνο με δεδομένο ότι είναι απαραίτητο μόνο σε περίπτωση ισοβαθμίας των υποψηφίων εκπαιδευτικών.***

***Ανακοίνωση προσωρινού πίνακα κατάταξης***

Μετά την επεξεργασία των αιτήσεων θα ανακοινωθεί προσωρινός πίνακας κατάταξης των υποψηφίων ανά ΕΠΑ.Λ. και ειδικότητα στην ιστοσελίδα της Περιφερειακής Διεύθυνσης Εκπαίδευσης τη **Πέμπτη 26/10/2023**.

Οι αιτήσεις των υποψηφίων μοριοδοτούνται ως εξής:

1. Υποψήφιος με οργανική θέση, απόσπαση ή διάθεση σε ΕΠΑ.Λ. ή σε Ε.Κ. όπου σχεδιάζεται η λειτουργία του τμήματος: 2000 μόρια.
2. Υποψήφιος που είναι επιμορφωτής (με βεβαίωση διδασκαλίας) σε θέματα μαθητείας της πράξης «Επιμόρφωση εκπαιδευτικών/εκπαιδευτών σε θέματα μαθητείας» με κωδικό ΟΠΣ (MIS) 5008057 που υλοποιείται από το Ι.Ε.Π. ή αντίστοιχης επιμόρφωσης σε θέματα μαθητείας διάρκειας τουλάχιστον τριάντα πέντε (35) ωρών: 1600 μόρια.
3. Υποψήφιος που είναι κάτοχος βεβαίωσης παρακολούθησης του προγράμματος επιμόρφωσης σε θέματα μαθητείας της πράξης «Επιμόρφωση εκπαιδευτικών/εκπαιδευτών σε θέματα μαθητείας» με κωδικό ΟΠΣ (MIS) 5008057 που υλοποιείται από το Ι.Ε.Π. ή αντίστοιχης επιμόρφωσης σε θέματα μαθητείας διάρκειας τουλάχιστον τριάντα πέντε (35) ωρών: 1200 μόρια.

Εξαιρούνται όσοι έχουν λάβει μόρια με τη χρήση του κριτηρίου (ii) ανωτέρω.

1. Υποψήφιος με προϋπηρεσία στη διδασκαλία του εργαστηριακού μαθήματος ειδικότητας του Μεταλυκειακού Έτους - Τάξη Μαθητείας κατά τις Φάσεις Μαθητείας Γ, Δ, ΣΤ και Ζ, με 10 μόρια ανά ώρα διδασκαλίας υλοποίησης του προγράμματος, με μέγιστο αριθμό μορίων τα 5000 μόρια.
2. Υποψήφιος που έχει καταγεγραμμένες στο σύστημα θέσεις μαθητείας λαμβάνει 400 μόρια ανά θέση μαθητείας σε περίπτωση που η θέση είναι συναφής με τον κλάδο - ειδικότητα του και 100 μόρια σε περίπτωση που η θέση δεν είναι συναφής με τον κλάδο - ειδικότητά του.

**Προσμετρούνται μόνο οι θέσεις μαθητείας που έχουν καταγραφεί μέχρι και την 16/10/2023**.

***Προθεσμία υποβολής ενστάσεων***

Υποψήφιος δύναται να υποβάλει ένσταση επί της μοριοδότησής του από την έκδοση των Προσωρινών πινάκων

κατάταξης και μέχρι τη **Τρίτη 31/10/2023, ώρα 13:00μ.μ.,** αποκλειστικά μέσω του Πληροφοριακού Συστήματος

Διαχείρισης Τάξης Μαθητείας. Σε περίπτωση παρέλευσης άπρακτης της προθεσμίας υποβολής ενστάσεων, σύμφωνα

με τους όρους της πρόσκλησης, ο προσωρινός Πίνακας των αποτελεσμάτων καθίσταται οριστικός.

***Ανακοίνωση οριστικού πίνακα κατάταξης***

Ο οριστικός Πίνακας κατάταξης των υποψηφίων, ανακοινώνεται στην ιστοσελίδα της Περιφερειακής Διεύθυνσης

Εκπαίδευσης, μετά την ολοκλήρωση της εξέτασης τυχόν ενστάσεων και μέχρι την **Παρασκευή 03/11/2023**.

***Ανάθεση διδασκαλίας εργαστηριακού μαθήματος ειδικότητας***

Οι αναθέσεις της διδασκαλίας του εργαστηριακού μαθήματος ειδικότητας, πραγματοποιούνται από τον Διευθυντή

του ΕΠΑ.Λ. σε συνεργασία με τον Διευθυντή του Ε.Κ. μετά την έκδοση της Απόφασης Λειτουργίας Τμημάτων του

Μεταλυκειακού Έτους - Τάξης Μαθητείας, με τη χρήση των Οριστικών Πινάκων Κατάταξης υποψηφίων και σύμφωνα

με τις σχετικές διατάξεις της υπουργικής απόφασης «Κανονισμός Λειτουργίας Μεταλυκειακού έτους-Τάξης

μαθητείας», όπως αυτή ισχύει.

Ένας εκπαιδευτικός δεν μπορεί να έχει ενεργή ανάθεση εργαστηριακού μαθήματος ειδικότητας σε περισσότερα από

ένα (1) τμήματα του Μεταλυκειακού Έτους-Τάξης Μαθητείας. Σε Διευθυντές ΕΠΑ.Λ. και Ε.Κ., που έχουν υποβάλει

αίτηση ως επόπτες-εκπαιδευτικοί, μπορούν να ανατεθούν έως και τρεις (3) ώρες διδασκαλίας εργαστηριακού

μαθήματος ειδικότητας ανά εβδομάδα.

Δεν υφίσταται κανενός είδους περιορισμός ή αποκλεισμός για απασχόληση του επόπτη- εκπαιδευτικού και σε άλλες εκπαιδευτικές δομές της Γενικής Γραμματείας Ε.Ε.Κ και Δ.Β.Μ. (π.χ. διδασκαλία σε Ι.Ε.Κ.)

*Για πληροφορίες για την εφαρμογή του «Μεταλυκειακού Έτους-Τάξης Μαθητείας» στην Περιφέρεια ΚΡΗΤΗΣ μπορείτε να επικοινωνείτε τις εργάσιμες ημέρες και ώρες με την Π.Δ.Ε. ΚΡΗΤΗΣ στο τηλέφωνο 2810302457, τη Δ.Δ.Ε. ΗΡΑΚΛΕΙΟΥ στο τηλέφωνο 2810333752, τη Δ.Δ.Ε. ΛΑΣΙΘΙΟΥ στο τηλέφωνο 2841340480, τη Δ.Δ.Ε. ΡΕΘΥΜΝΟΥ στο τηλέφωνο 2831026398, τη Δ.Δ.Ε. ΧΑΝΙΩΝ στο τηλέφωνο 2821047145 καθώς και στα τηλέφωνα επικοινωνίας των κατά τόπους ΕΠΑ.Λ.*

*Η πρόσκληση έχει αναρτηθεί και στην ιστοσελίδα της ΠΔΕ Κρήτης https://www.pdekritis.gr/2023/10/17/42668/*

**ΠΕΡΙΦΕΡΕΙΑΚΗ ΔΙΕΥΘΥΝΣΗ Π/ΘΜΙΑΣ  
& Δ/ΘΜΙΑΣ ΕΚΠΑΙΔΕΥΣΗΣ**

**ΚΡΗΤΗΣ**